Радослав Аспарухов
rasparuhov@gmail.com 2011
Tiffany Antopolski
tiffany.antopolski@gmail.com

Creative Commons Share Alike 3.0

# Стратегија

Постоји само једна могућност за сваку ћелију у судоку слагалици. Следеће стратегије ће вам помоћи да систематски откријете решење за сваку ћелију.

# Стратегија 1:

Изаберите ред са највише бројева у њему.

Требало би да изаберете ред или колону са највише бројева. Ради једноставности, ова упутства су написана као да ред има највише бројева у њему.

Одредите који бројеви у реду недостају.

Изаберите једну од празних ћелија у овом реду. Одредите који од недостајућих бројева се налазе у тој колони или у том пољу 3×3.

Користећи забелешке, унесите недостајуће бројеве који нису у тој колони или пољу 3×3. Ови бројеви су могућа решења за ту ћелију.

Идите на следећу празну ћелију изабраног реда и поновите горњи метод. Поновите ово за сваки ред и колону, почевши од оних са највише бројева и настављајући до оних са најмање. Увек пажљиво тражите бројеве и не заборавите поља 3×3.

Ова стратегија ће помоћи у откривању ћелија које имају само један могући избор. Када се открију, можете попунити те ћелије тим избором и поново поновити стратегију док се цела слагалица не реши.

Пример коришћења стратегије 1.

# Стратегија 2:

Пронађите број који се најчешће појављује.

Сада погледајте лево усправно поравнање поља 3×3 и пронађите колону(е) у којој се овај број појављује.

У овом поравнању, идите на поље 3×3 које не садржи овај број ни у једној од својих ћелија. Користећи забелешке, унесите овај број у сваку празну ћелију колоне у којој се овај број не појављује. Ако се број појављује у реду једне од ових ћелија, немојте га уносити у забелешке те ћелије.

Поновите последња два корака за средишње и десно усправно поравнање.

Пронађите следећи број који се највише појављује, и понављајте све док то не урадите за свих 9 бројева.

Ова стратегија ће помоћи у откривању ћелија које имају само један могући избор. Када се открију, можете попунити те ћелије тим избором и поново поновити стратегију док се цела слагалица не реши.

Пример коришћења 2. стратегије.

Ако ниједна од горњих стратегија сама по себи не реши слагалицу, можете наизменично мењати стратегије. Такође можете и комбиновати стратегије.